Document ID: 32005D0748

KOMMISSIONENS BESLUTNING
af 24. oktober 2005
om ændring af beslutning 2002/300/EF for så vidt angår de områder, der er udelukket fra listen over godkendte zoner med hensyn til Bonamia ostreae og/eller Marteilia refringens
(meddelt under nummer K(2005) 4081)
(EØS-relevant tekst)
(2005/748/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 5, og
ud fra følgende betragtninger:
(1)
I Kommissionens beslutning 2002/300/EF af 18. april 2002 om listen over godkendte zoner med hensyn til Bonamia ostreae og/eller Marteilia refringens (2) angives de områder i Fællesskabet, der betragtes som værende fri for bløddyrsygdommene Bonamia ostreae og/eller Marteilia refringens.
(2)
I juni 2005 meddelte Irland og Det Forenede Kongerige skriftligt Kommissionen, at der var påvist Bonamia ostreae i Lough Foyle, et kyst(vand)område, som ligger på grænsen mellem Irland og Nordirland og deles af de to lande. Området er hidtil blevet betragtet som værende fri for Bonamia ostreae, men kan på grund af ovenstående ikke længere anses for at have denne status.
(3)
Dertil kommer, at Irland har indgivet en anmodning om ændring af listen i beslutning 2002/300/EF over zoner i Irland, der er godkendt med hensyn til Bonamia ostreae, således at den geografiske betegnelse på en af de zoner, der er berørt af sygdommen, gøres mere præcis. Betegnelsen »Logmore, Belmullet« bør således erstattes af »Loughmore, Blacksod Bay«.
(4)
Beslutning 2002/300/EF bør ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2002/300/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. oktober 2005.

Labels: 0
18
17
6